**Тұтынушыларға және өзге де мүдделі тұлғаларға**

**реттеліп көрсетілетін жылу энергиясын беру және тарату қызметтерін**

**ұсыну бойынша** «Астана - Теплотранзит» АҚ қызметі жөніндегі

жыл сайынғы есеп

1. **Инвестициялық бағдарламаның орындалуы**

Қазақстан Республикасы Ұлттық экономика министрлігі Табиғи монополияларды реттеу және бәсекелестікті қорғау комитетінің Астана қаласы бойынша департаментінің 2015ж.25.08. күнгі №120-НҚ бұйрығымен 3 млрд. 766 млн. 775 мың теңге жалпы сомада үш жылға (іске асырудың 1-жылы – 1 млрд. 6 млн. 319 мың теңге, іске асырудың 2-жылы - 1 млрд. 240 млн. 818 мың теңге, іске асырудың 3-жылы – 1 млрд. 519 млн. 638 мың теңге) инвестициялық бағдарлама бекітілді.

Инвестициялық бағдарламаны іске асырудың 3-жылының қорытындысы бойынша Қоғам инвестицияларға 1 млрд. 521 млн. 220 мың теңге жіберді, ол жоспардан 1 млн. 582 мың теңгеге артық. Бағдарламаны іске асыру жылу желілерін жаңғыртуға, қайта жаңартуға, кәсіпорын активтерін жаңартуға, қолдауға мүмкіндік берді, оның ішінде:

1. Жылу желілерін қайта жаңару, жаңғырту - 1 млрд. 286 млн. 306 мың теңге (трассаның 6 075 қ.м.), оның ішінде 317 млн. 011 мың теңге сомаға иесіз желілердің трассаның 3 617 қ.м. қалпына келтірілді.

**2)** Жабдықтың ескіргенін ауыстыру және жаңасын сатып алу - 93 млн. 131 мың теңге.

**3)** Атқару техникасын сатып алу - 11 млн. 239 мың теңге.

**4)** Құралдар мен жүйелерді сатып алу - 17 млн. 738 мың теңге.

**5)** Көлік және арнайы арнайы механизмдерді сатып алу - 110 млн. 916 мың теңге.

**6)** Басқа негізгі құралдары сатып алу - 1 млн. 890 мың теңге.

Қоғамның инвестициялық бағдарламасының орындалған іс-шараларының нәтижелері бойынша мыналарға қол жеткізілді:

* + - авариялық істен ажыратулардың және жылумен жабдықтау сапасына шағымдардың болмауы;
    - табиғи тозудың 1,0 пайызға төмендеуі (орташа табиғи тозу 58,2 пайызды құрайды);
    - арнайы техниканы жалға алу шығындарының 9 318 мың теңгеге азаюы;
    - тасымалдау кезінде жылу энергиясының нормативтік ысыраптарының 0,9 пайызға азаюы *(нормативтік-техникалық ысыраптардың бекітілген пайызы 14,5% болған кезде, іс жүзінде – 13,6%).* Жылу ысыраптары 6 015,7 Гкал қысқарды, экономикалық нәтиже ҚҚС-сыз 7 447,5 мың теңгені құрады;
    - Астана қаласының көп пәтерлі тұрғын үй қорын құралмен жабдықтау жүзеге асырылды;
    - Астана қаласының иесіз желілері қалпына келтірілді.

1. **«Астана-Теплотранзит» АҚ қызметінің негізгі қаржы-экономикалық көрсеткіштері**

2015 жылғы негізгі қызмет бойынша табыс 4 млрд. 795 мың теңгені құрады. Шығыстар - 4 млрд. 735 мың теңге. Негізгі қызметтер алынған пайда 686 мың теңгені құрады. Басқа қызмет бойынша табыс 186 млн. 349 мың теңгені, шығыстар - 163 млн. 734 мың теңге, пайда – 22 млн. 615 мың теңге. Кәсіпорынның қорытынды қаржылық нәтижесі – 23 млн. 302 мың теңге мөлшеріндегі пайда.

**3. Жылу энергиясын беру және тарату қызметтерінің көлемі**

Тарифтік сметада 4 439 233 Гкал бекітілген кезде, 2015 жылғы көрсетілген қызметтер көлемі 4 795 272 Гкал құрады. Өсім 8 пайызды құрады.

1. **Реттеліп көрсетілетін қызметтерді тұтынушылармен жүргізілетін жұмыс**

«Астана-Теплотранзит» АҚ жаңа технологияларды қолдану, үрдістерді автоматтандыру арқылы ұсынылатын қызметтер сапасына аса назар аударады.

Қоғам жедел-диспетчерлік қызметті және жылумен жабдықтау объектілерін жылу тасығыштың параметрлерін онлайн режимінде көруге және бақылауға және тұтынушыларды сапалы жылумен жабдықтауға мүмкіндік беретін жаңа жабдықпен қамтамасыз етті.

Ұсынылатын қызметтер сапасына әсер ететін маңызды іс-шара нысандарды жылу тұтынудың автоматтандырылған жүйесімен жабдықтау болып табылады, бұл жылу энергиясын 10-25 пайызға дейін үнемдеуге мүмкіндік береді.

Жылу желілерінің гидавликалық режимін аса сапалы басқару үшін жылу тасығыштың шығысына қарамастан, берілген параметрлерді сақтауға мүмкіндік беретін, жиілікті реттейтін автоматтандырылған сорғы станциялары, сондай-ақ бір-біріне тәуелсіз ір контурды басқаруға мүмкіндік беретін жылумен жабдықтаудың тұйық сызбанұсқалары қолданылады.

«Астана-Теплотранзит» АҚ инвестициялық бағдарламасы шеңберінде Астана қаласының көп пәтерлі тұрғын үй қорын аспаппен жабдықтау бағдарламасы іске асырылды. Барлығы 1 004 жылуды есепке алу аспабы орнатылды. Үйге ортақ жылу энергиясын есепке алу аспабымен қамтамасыз етілу 99,8 пайызды құрайды.

Аспаптарды орнату жылу энергиясының нақты және қажетті тұтынылуын сапалы есептеуді, сондай-ақ жылу тасығыштың нақты параметрлерін бақылауға және штаттан тыс жағдайларға (қашыртқы, қатты қызу) уақтылы әрекет етуге қамтамасыз етті.

Сондай-ақ жылу желілерінде 65 бақылау нүктесі орнатылған, олар қысым жне температура бойынша параметрлерді онлайн режимінде бақылауға мүмкіндік береді.

Орталық диспетчерлік пункте орнатылған бағдарлама нақты көрсеткіштерді режимдік картаға сәйкес есептік көрсеткіштермен салыстырады және қажет болған жағдайда олардың ауытқулары туралы дабыл береді.

Қоғамның интернет-ресурстында тұтынушылар үшін қажетті барлық ақпарат орналастырылған: бекітілген тарифтік смета, инвестициялық бағдарлама, олардың орындалуы туралы есептер, жылдық қаржылық есептілік, жылу энергиясын беру және тарату бойынша кәсіпорынның қызметі туралы жылдық есеп, қаланың жылу желілерінің сызбанұсқа-картасы, жылу трассаларының ұзындығғы, бос және қолжетімді қуаттың болуы туралы мәліметтер, техникалық шарттар мен әзірлік паспортын алу үшін қажжеті құжаттар тізбесі, есепке алу аспабын орнату бойынша мәліметтер, жылу желілерін сынау, істен ажырату және гидравликалық сығымдау жүргізу бойынша хабарландырулар, жылыту маусымына дайындық бойынша ақпарат, жылыту маусымының басталуы мен аяқталуы туралы бұйрықтар және басқалары.

Қоғам басшылығының қызмет тұтынушыларымен кездесуге есігі ашық және барлық қызықтыратын сұрақтарға жауап беруге дайын.

**5. Уәкілетті орган бекіткен тарифтік сметаның баптар бойынша орындалуы.**

Орташа мерзімді тарифті іске асырудың 3-інші жылының тарифтік сметасының орындалуы нәтижесінде шығындардың келесі баптары бойынша нақты шығындар бекітілген шығындардан артты:

* энергия бойынша – жоспарда 331 млн. 651 мың теңге болған кезде, факт 369 млн. 174 мың теңге құрады. 37 млн. 523 мың теңгеге арту жылыту маусымының ерте басталуы және ұзартылуы есебінен болды. Сорғы станциялары жұмысы режимінің есептемесін жасау кезінде сәуір және қазан айларында 15 күн алынды, іс жүзінде сорғы станциялары толық ай жұмыс істеді;
* еңбекке ақы төлеу бойынша – жоспарда тарифтік смета 718 млн. 813 мың теңге болған кезде, нақты шығыстар 1 млрд. 49 млн. 147 мың теңгені құрады. 330 млн. 334 мың теңгеге арту бекітілген тарифтік сметада еңбекке ақы төлеу шығындары Ерекше тәртіп талаптарына сәйкес есептелуі нәтижесінде болды, алдында еңбекке ақы төлеудің нақты шығысынан төмен болды.
* кезең шығыстары бойынша – еңбекке ақы төлеу, атқару техникасына қызмет көрсету және жөндеу және мерзімді басылымдарда ақпаратты орналастыру бойынша шығыстардың артуы есебінен артты.

Тарифтік сметаның баптар бойынша орындалуын «Астана-Теплотранзит» АҚ-тың интернет-ресурсында «Тұтынушыларға арналған ақпарат» айдарында көруге болады.

**6. Кәсіпорын қызметінің перспективалары**

2016 жылы кәсіпорын 1 млрд. 226 млн. 293 мың теңгеде инвестициялық бағдарламаны игеруді жоспарлап отыр. Инвестицялық бағдарламаны іске асрыу шеңберінде құбырлардың ППУ-ПЭ-оқшаулаудағы жүйелерін қолдана

отырып, жылу желілерін қайта жаңарту, жаңғырту, сондай-ақ қаланың жылу желілерін жұмысқа жарамды жағдайда ұстауға қажетті жабдықтарды, арнайы техниканы сатып алу бойынша іс-шаралар көзделген.

Күрделі жөндеу жүргізуге 197 млн. Теңге жіберіледі.

Сондай-ақ көрсетілетін қызметтер сенімділігін қамтамасыз ету және сапасын арттыру үшін алдағы 2016-2017 ж.ж. жылыту маусымына дайындау бойынша барлық қажетті іс-шаралар жүргізіледі.